O bojové scény v seriáli Witcher sa postará slovák Vladimír Furdík z Game of Thrones
Známy kaskadér sa podieľa aj na seriálovom Zaklínačovi.
26. 11. 2018 Tomáš Varga Zdroj
Prípravy očakávaného seriálu Zaklínač z produkcie Netflix sú v plnom prúde a my sme sa za posledné týždne dočkali niekoľko informácií, ohľadom pripravovaného projektu. Okrem hviezdy Henryho Cavilla, ktorý sa preslávil v úlohe Supermana sa na našich obrazovkách objaví aj niekoľko ďalších hercov, ktorí stvárnia obľúbené herné postavy. O ich tréning v bojových scénach a príslušnú choreografiu sa postará slovenský kaskadér Vladimír Furdík, ktorého poznáme ako Night Kinga zo seriálu Game of Thrones.
Okrem zadania a nácviku choreografie bude Furdík cvičiť aj samotného Cavilla, ktorý stvárni Geralta z Rivie. Jedná sa tak o ďalší projekt, na ktorom sa podpíše talentovaný rodák z Bratislavy. Okrem spomínaného Game of Thrones sa podieľal aj na filmoch ako Prometheus, Robin Hood, Sherlock Holmes: Game of Shadows, Skyfall alebo Thor: The Dark World. Nechajme sa teda prekvapiť, aké kúsky si pre hercov pripravil a čoho sa dočkáme na našich obrazovkách. Bude to však určite stáť za to.